**Odporúčaný obsah oponentského posudku**

**v habilitačnom konaní**

Oponent habilitačnej práce vypracuje písomný posudok do troch mesiacov od vymenovania a doručí ho podpísaný príslušnému referátu pre vedu na fakultu. Súčasne zašle príslušnému referátu aj elektronickú verziu posudku.

Oponentský posudok je zaevidovaný v systéme MAIS spôsobom, ktorý určí fakulta.

Oponent vo svojom posudku objektívne zhodnotí habilitačnú prácu, sformuluje pripomienky, pričom sa v posudku vyjadrí najmä:

1. k aktuálnosti habilitačnej práce, aj v súvislosti so stavom rozvoja príslušného odboru v čase spracovania habilitačnej práce a predloženia na obhajobu,
2. k zvoleným metódam spracovania,
3. k formálnym náležitostiam habilitačnej práce (štruktúra, členenie, úprava habilitačnej práce), jazyková a terminologická úroveň spracovania problematiky,
4. k protokolu o kontrole originality habilitačnej práce,
5. k výsledkom s uvedením, aký význam má habilitačná práca pre prax alebo pre ďalší rozvoj odboru,
6. uvedie otázky, na ktoré má uchádzač zodpovedať v rámci obhajoby habilitačnej práce, a
7. stručný záver posudku (odporúčanie alebo neodporúčanie habilitačnej práce na obhajobu).